
Súd: Okresný súd Prievidza
Spisová značka: 13P/37/2025
ECLI: ECLI:SK:OSPD:2025:3825201570.2

Forma: Rozsudok
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/37/2025 3825201570 11. 06. 2025 Mgr. Marianna Hašková ECLI:SK:OSPD:2025:3825201570.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, v právnej veci manželky: A. B. C., nar. XX.XX.XXXX, bytom D. E. XXX, proti manželovi: F. B., nar. XX.XX.XXXX, bytom G. H., F. C. I. E. XXX/X, o rozvod manželstva a úpravu rodičovských práv a povinností k maloletému dieťaťu: J. B., nar. XX.XX.XXXX, bytom D. E. XXX, zastúpené Úradom práce, sociálnych vecí a rodiny Prievidza ako kolíznym opatrovníkom, na čas po rozvode, takto rozhodol: I. Súd manželstvo A. B. C., C. C., nar. XX.XX.XXXX a F. B., nar. XX.XX.XXXX, uzavreté dňa 11.05.2017 v Skačanoch zapísané v knihe manželstiev F. K. L. vo zväzku 7 ročník 2017 na strane 54 pod poradovým číslom 5 r o z v á d z a. II. Súd s ch v a ľ u j e rodičovskú dohodu: Maloletý J. B., nar. XX.XX.XXXX sa zveruje do osobnej starostlivosti matky A. B. C., nar. XX.XX.XXXX, s tým, že obaja rodičia sú oprávnení maloletého J. zastupovať a spravovať jeho majetok v bežných veciach. Otec F. B., nar. XX.XX.XXXX sa z a v ä z u j e platiť na výživu maloletého J. B., nar. XX.XX.XXXX sumu 100,- eur mesačne s účinnosťou od právoplatnosti rozhodnutia naďalej, ktoré je povinný platiť najneskôr do posledného dňa v mesiaci, ktorý predchádza mesiacu, za ktorý sa výživné poskytuje na účet matky. Stretávanie sa otca s maloletým J. sa neupravuje. III. Žiaden z účastníkov n e m á nárok na náhradu trov konania. odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým
dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP. Podľa § 27 ods. l Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

